
 Selam alejkum! Molim vas da mi pojasnite stav islama u vezi sa sklapanjem braka u situaciji kada se roditelji protive stupanju u ***[brak](https://pitajucene.com/search/Brak/questions/ "Pretraži pitanja o braku")*** sa određenom osobom, tj. kakav je stav kada roditelji imaju razlog, a kakav kada nemaju razlog za protivljenje (misli se na to da oni “tu osobu” jednostavno ne smatraju pravim izborom i zbog toga se protive)? Unaprijed vam zahvaljujem, da vas Allah nagradi za trud!


* 
* 
* 
* 
* 
* 
* 

 
Odabir supružnika i dozvola roditelja

Ve alejkumus-selam! ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, definirao je kriterije odabira budućeg supružnika: ”Ženu udaju četiri stvari: njen ***[imetak](https://pitajucene.com/search/imetak/questions/ "Pretraži pitanja o imetku")***, porijeklo, ljepota i ***[vjera](https://pitajucene.com/search/vjera/questions/ "Pretraži pitanja o vjeri")***.Ti izaberi vjernicu, uspjet ćeš” (muttefekun alejhi); ‘’Kada vam dođe onaj čijom ste vjerom i ahlakom (etikom) zadovoljni, oženite ga, a ako tako ne učinite, nastat će velika smutnja i pokvarenost na zemlji’’ (***[hadis](https://pitajucene.com/search/Hadis/questions/ "Pretraži pitanja o hadisima")*** bilježi Tirmizi).


Dakle, uvjet za odabir budućeg supružnika jeste njegova vjera i etika. Mišljenje roditelja, prilikom odabira budućeg supružnika, prihvata se ukoliko ga šerijat odobrava, s tim da se trebate potruditi u spajanju između vjere i etike supružnika i slaganja roditelja, kako bi, sa Allahovim dopustom, budući ***[brak](https://pitajucene.com/search/Brak/questions/ "Pretraži pitanja o braku")*** mogao opstati i kako bi se ispunila prava bračnoga druga i roditelja. Vi otvorite diskusiju sa roditeljima i neka svako od vas iznese svoje gledište i dokaze kako biste došli do zajedničkog rješenja koje će biti izgrađeno na šerijatskim kriterijima odabira budućeg supružnika. Isto tako pokušajte uvjeriti svoje roditelje u ispravnost svoga odabira i potpomognite se u tome svojom rodbinom, učenim ljudima i osobama koje imaju utjecaj kod vaših roditelja. Allah najbolje zna!


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice <http://www.n-um.com>


